Pacifička vremenska zona
Pacifička vremenska zona (engleski: Pacific Time Zone ili skraćeno PT) označava standardno vrijeme koje odstupa za osam sati unazad (UTC−8) od koordiniranog svjetskog vremena. Standardno vrijeme u ovoj vremenskoj zoni se zasniva na srednjem solarnom vremenu 120. zapadnog meridijana Grinvičke opservatorije. Kada se koristi ljetno računanje vremena, vremenski pomak zone je UTC−7, te se u to vrijeme zasniva na srednjem solarnom vremenu 105. zapadnog meridijana Grinvičke opservatorije. U Sjedinjenim Američkim Državama i Kanadi, ova vremenska zona se naziva Pacific Time Zone (PTZ). Tačnije, koriste se specifične oznake Pacific Standard Time (PST) (bosanski: Pacifičko standardno vrijeme ili PVZ) - Pacific Time (PT) (bosanski: Pacifičko vrijeme ili PV) kada se koristi standardno računanje vremene (od pozne jeseni to ranog proljeća) i oznaka Pacific Daylight Time (PDT) (bosanski: Pacifičko ljetno vrijeme) - Mountain Time (MT) (bosanski: Planinsko vrijeme) kada se koristi ljetno računanje vremena (od ranog proljeća do poznog ljeta). Većina Kanade koristi ljetno računanje vremena. Vremenska zona UTC−8 se u Meksiku još naziva Northwest Zone (bosanski: Sjeverozapadna zona) te ostaje sinhronizovana sa ljetnim računanjem vremena Pacifičke vremenske zone. Najveći grad Pacifičke vremenske zone se nalazi u SAD-u i to je Los Angeles (u saveznoj državi Kaliforniji); metropolitansko područje Los Angelesa je samim tim najveće u ovoj vremenskoj zoni. Ova vremenska zona je jedan sat unaprijed Aljaške vremenske zone, jedan sat iza Planinske vremenske zone, dva sata iza Središnje vremenske zone i tri sata iza Istočne vremenske zone.